**Ministru kabineta noteikumu projektu**

**par valsts pārbaudes darbu norises laiku maiņu 2019./2020. mācību gadā sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktā noteiktajam anotācijas kopsavilkumu nav nepieciešams aizpildīt. |

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījums Ministru kabineta 2019.gada 30.aprīļa noteikumos Nr.183 “Noteikumi par valsts pārbaudes darbu norises laiku 2019./2020. mācību gadā”” un Ministru kabineta noteikumu projekts “Par Ministru kabineta 2020.gada 30.aprīļa noteikumu Nr.254 “Grozījums Ministru kabineta 2019. gada 30. aprīļa noteikumos Nr. 183 “Noteikumi par valsts pārbaudes darbu norises laiku 2019./2020. mācību gadā”” atcelšanu” (turpmāk kopā arī – projekti) izstrādāti, pamatojoties uz:1) Vispārējās izglītības likuma 4. panta 12. punktu, kas nosaka deleģējumu Ministru kabinetam katru mācību gadu atbilstoši valsts vispārējās izglītības standartiem noteikt valsts pārbaudes darbu norises laiku un kārtību; 2) Saeimā 2020.gada 7.maijā steidzamības kārtībā pieņemtajiem grozījumiem likumā “Par valsts institūciju darbību ārkārtējās situācijas laikā saistībā ar Covid-19 izplatību”;3) Ministru kabineta 2020.gada 30.aprīļa noteikumiem Nr.255 “Grozījums Ministru kabineta 2013.gada 21.maija noteikumos Nr.281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts pārbaudes darbu norises laiku 2019./2020. mācību gadā nosaka Ministru kabineta 2019. gada 30. aprīļa noteikumi Nr. 183 “Noteikumi par valsts pārbaudes darbu norises laiku 2019./2020. mācību gadā” (turpmāk – noteikumi Nr.183). Minēto noteikumu IV nodaļa nosaka laikus valsts pārbaudes darbiem par vispārējo pamatizglītības ieguvi un V nodaļa – par vispārējās vidējās izglītības ieguvi laikā no 2020. gada 12. maija līdz 2020. gada 7. jūlijam.Valsts pārbaudes darbus šogad kārtot bija pieteikušies 17800 9. klases izglītojamie, no tiem 4895 skolēni bija pieteikušies kārtot latviešu valodu mazākumtautību izglītības programmās, kā arī 28000 izglītojamie, kuri bija pieteikušies kārtot valsts pārbaudes darbus par vispārējo vidējo izglītību. Ar Ministru kabineta 2020. gada 12. marta rīkojumu Nr. 103 „Par ārkārtējās situācijas izsludināšanu” (turpmāk – Ministru kabineta rīkojums) no lēmuma pieņemšanas brīža līdz 2020. gada 9. jūnijam visā valsts teritorijā ir izsludināta ārkārtējā situācija ar mērķi ierobežot Covid-19 izplatību ārkārtējās situācijas spēkā esamības laikā. Pamatojoties uz Ministru kabineta rīkojuma 4.3. apakšpunktā noteikto, tika pārtraukta mācību procesa norise klātienē visās izglītības iestādēs, mācības nodrošinot attālināti, kā arī tika pārtraukta valsts centralizēto eksāmenu norise. Ievērojot minēto, Saeimā 2020.gada 7.maija sēdē steidzamības kārtībā tika pieņemti grozījumi likumā “Par valsts institūciju darbību ārkārtējās situācijas laikā saistībā ar Covid-19 izplatību”, kas citastarp nosaka, ka Vispārējās izglītības likuma 46.panta 2.punkts neattiecas uz 2019./2020. mācību gada ilgumu 12. klasei un ka minētais mācību gads 12. klases izglītojamiem ilgst līdz 2020. gada 7. jūlijam. Minētie grozījumi arī nosaka, ka 2019./2020. mācību gadā valsts pārbaudes darbi par vispārējās pamatizglītības ieguvi nenotiek, izņemot centralizēto eksāmenu latviešu valodā mazākumtautību izglītības programmās izglītojamiem, kuri šo eksāmenu vēlas kārtot.Šāds izņēmums ir noteikts, ievērojot Ministru kabineta noteikumos par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi noteikto, ka valsts valodas prasmes pārbaudi nekārto personas, kuras apguvušas akreditētu mazākumtautību izglītības programmu un kārtojušas centralizēto eksāmenu latviešu valodā (mazākumtautību izglītības programmās 9. klasei) vai centralizēto eksāmenu latviešu valodā 12. klasei, ko apliecina pamatizglītības vai vispārējās vidējās izglītības sertifikāts. Tādējādi izglītojamie, kuri izvēlēsies kārtot centralizēto eksāmenu latviešu valodā mazākumtautību izglītības programmās, varēs nekārtot valsts valodas pārbaudījumu, kas nepieciešams, lai apliecinātu nepieciešamās valsts valodas prasmes, piemēram, profesionālo un amata pienākumu veikšanai. Ar Ministru kabineta 2020.gada 30.aprīļa noteikumiem Nr.255 “Grozījums Ministru kabineta 2013.gada 21.maija noteikumos Nr.281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem”” tika izdarīti grozījumi valsts vispārējās vidējās izglītības standartā, nosakot, ka, lai iegūtu vispārējo vidējo izglītību, līdzšinējo četru eksāmenu vietā 2019./2020. mācību gadā izglītojamiem būs jākārto trīs obligātie eksāmeni (latviešu valoda, viena svešvaloda un matemātika) un, ja izglītojamais vēlas, - viens vai vairāki izvēles eksāmeni. Ievērojot minēto, nepieciešams izdarīt grozījumu noteikumos Nr.183 un noteikt valsts pārbaudes darba par vispārējās pamatizglītības ieguvi – centralizētā eksāmena latviešu valodā mazākumtautību izglītības programmās (izglītojamiem, kuri vēlas to kārtot) – norises laikus, kā arī valsts pārbaudes darbu par vispārējās vidējās izglītības ieguvi norises laikus. Ministru kabineta noteikumu projekts “Grozījums Ministru kabineta 2019. gada 30. aprīļa noteikumos Nr. 183 “Noteikumi par valsts pārbaudes darbu norises laiku 2019./2020. mācību gadā”” paredz noteikt, ka eksāmens latviešu valodā vispārējās pamatizglītības mazākumtautību izglītības programmās (kombinēti, centralizēti) izglītojamiem, kuri vēlas to kārtot, notiek - 2020. gada 10. jūnijā (rakstu daļa) un 10. un 11. jūnijā mutvārdu daļa. Izglītojamiem, kuri attaisnojošu iemeslu dēļ nevar kārtot minēto eksāmenu, varēs to kārtot 2020. gada 2. jūlijā. Minētie grozījumi arī paredz noteikt, ka centralizētie eksāmeni par vispārējās vidējās izglītības ieguvi 2019./2020. mācību gadā notiek no 2020. gada 2. jūnija līdz 2020. gada 30. jūlijam. Minētais noteikumu projekts izstrādāts, ņemot vērā šī brīža situāciju un iespējamos riskus. Ievērojot veselības nodrošināšanai paredzētos drošības pasākumus, eksāmenu sesija varētu notikt no 2020.gada 2.jūnija līdz 2020.gada 30.jūlijam.Ņemot vērā nepieciešamo laiku visu darbu vērtēšanai un datu apstrādei, sertifikātus par vispārējo vidējo izglītību varētu izsniegt 2020.gada 24.jūlijā, izņemot izglītojamos, kuri eksāmenus kārtos Ministru kabineta noteikumu projektā “Grozījums Ministru kabineta 2019. gada 30.aprīļa noteikumos Nr.183 “Noteikumi par valsts pārbaudes darbu norises laiku 2019./2020. mācību gadā”” ietvertā noteikumu Nr.183 10. punktā noteiktajos termiņos. Izglītojamie, kuri būs kārtojuši minētos eksāmenus, sertifikātus saņems nedēļu vēlāk, taču tas netraucēs iesniegt dokumentus iestājai augstskolā.Ja ārkārtējā situācija turpināsies arī pēc 2020. gada 9.jūnija un valsts pārbaudes darbu norise ārkārtējās situācijas laikā tomēr nebūs iespējama, tiks izvērtēta iespēja noteikt eksāmenu norisi par tik nedēļām vēlāk, par cik tiek pagarināta ārkārtējā situācija. Ja eksāmeni nevarēs notikt jūlijā, tad tiks izvērtēta iespēja izglītojamiem skolu beigt ar gada vērtējumu.Ministru kabineta 2020.gada 30.aprīļa sēdē ir pieņemti Ministru kabineta noteikumi Nr.254 “Grozījums Ministru kabineta 2019. gada 30. aprīļa noteikumos Nr. 183 “Noteikumi par valsts pārbaudes darbu norises laiku 2019./2020. mācību gadā””, kuru 2.punkts nosaka, ka minētie noteikumi stājas spēkā vienlaikus ar attiecīgiem grozījumiem Vispārējās izglītības likumā, kas paredz valsts pārbaudes darbu par vispārējās pamatizglītības ieguvi atcelšanu un 2019./2020. mācību gada 12.klasei pagarinājumu. Ievērojot, ka grozījumi, kas paredz valsts pārbaudes darbu par vispārējās pamatizglītības ieguvi atcelšanu un 2019./2020. mācību gada 12.klasei pagarinājumu, ir iekļauti likumā “Par valsts institūciju darbību ārkārtējās situācijas laikā saistībā ar Covid-19 izplatību” un minētie grozījumi ir pieņemti Saeimā 2020.gada 7.maijā, grozījumi Vispārējās izglītības likumā netiks izdarīti. Ievērojot minēto, kā arī prasības normatīvo aktu izstrādei, ir sagatavots Ministru kabineta noteikumu projekts, kas paredz atcelt Ministru kabineta 2020.gada 30.aprīļa noteikumus Nr.254 “Grozījums Ministru kabineta 2019. gada 30. aprīļa noteikumos Nr. 183 “Noteikumi par valsts pārbaudes darbu norises laiku 2019./2020. mācību gadā””. Norādāms, ka Ministru kabineta noteikumu projekts “Grozījums Ministru kabineta 2019.gada 30.aprīļa noteikumos Nr.183 “Noteikumi par valsts pārbaudes darbu norises laiku 2019./2020. mācību gadā”” nosaka tādus par valsts pārbaudes darbu norises laikus kā Ministru kabineta 2020.gada 30.aprīļa noteikumi Nr.254 “Grozījums Ministru kabineta 2019. gada 30. aprīļa noteikumos Nr. 183 “Noteikumi par valsts pārbaudes darbu norises laiku 2019./2020. mācību gadā””.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts izglītības satura centrs (turpmāk – Centrs) un Izglītības un zinātnes ministrija. |
| 4. | Cita informācija | Nav. |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītojamie, kuri kārto valsts pārbaudes darbus 2019./2020. mācību gadā (45800 izglītojamie), izglītības iestādes (vidusskolas un profesionālās izglītības iestādes) – 714.Augstākās izglītības iestādes – 4, pašvaldības izglītības speciālisti vai izglītības pārvaldes iestādes – 109, centra darbinieki, kas iesaistīti valsts pārbaudes darbu nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projektu tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums  | Projekti šo jomu neskar. |
| 4. | Atbilstības izmaksu monetārs novērtējums | Projekti šo jomu neskar. |
| 5. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekti šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |

|  |  |  |
| --- | --- | --- |
| 1. | Saistītie tiesību aktu projekti | 1. Ministru kabineta noteikumu projekts “Grozījums Ministru kabineta 2019.gada 30.aprīļa noteikumos Nr.183 “Noteikumi par valsts pārbaudes darbu norises laiku 2019./2020. mācību gadā””;2. Ministru kabineta noteikumu projekts “Par Ministru kabineta 2020.gada 30.aprīļa noteikumu Nr.254 “Grozījums Ministru kabineta 2019. gada 30. aprīļa noteikumos Nr. 183 “Noteikumi par valsts pārbaudes darbu norises laiku 2019./2020. mācību gadā”” atcelšanu” |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekti šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekti šo jomu neskar |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Centrs, izglītības iestādes – 714, kuras īsteno vispārējās vidējās izglītības programmas, profesionālās vidējās izglītības un arodizglītības programmas, pašvaldības izglītības speciālisti vai izglītības pārvaldes iestādes – 109, augstākās izglītības iestādes – 4, ar kurām centrs ir noslēdzis līgumu par valsts pārbaudījumu norises organizēšanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektu izpilde nepaplašina un nesašaurina iesaistīto institūciju funkcijas.Projektu izpilde tiks nodrošināta esošo institūciju ietvaros. |
| 3. | Cita informācija. | Nav. |

Izglītības un zinātnes ministre I.Šuplinska

Vizē: Valsts sekretāre L.Lejiņa

Kušķe

guntra.kuske@izm.gov.lv